Discussió:Castellers de la Vila de Gràcia

message: S'ha posat  a la bibliografia, però les dues obres que hi ha ja es fan servir a les referències puntuals. El que es demana és contextualitzar-les o la mancança és una altra cosa?--Pere prlpz (disc.) 11:12, 21 gen 2012 (CET)
replies: text: Va ser un error. Ho acab de corregir. Pau Cabot · Discussió 12:10, 6 abr 2012 (CEST)

message: Crec que les llistes de caps de colla i de presidents de l'entitat, malgrat estar referenciades, no són informació enciclopèdica. Una cosa és una llista dels presidents de la Generalitat o del Barça i una altra les llistes de presidents d'entitats. Si hi ha algun president que ha destacat, hauria d'aparèixer a l'apartat història. No fa falta llistar-los tots. Crec que només és d'interès pels que han estat membres de l'entitat. El mateix dic per la llista exhaustiva de primers castells i de sortides a l'estranger de la colla. Pau Cabot · Discussió 12:14, 6 abr 2012 (CEST)
replies: text: Discrepo.

text: * La llista de primers castells és d'una colla és un molt bon resum de l'evolució castellera d'aquesta colla.

text: * La llista de presidents, i, sobretot, la de caps de colla, també pot dir molt de la història de l'entitat. Es podria barrejar els canvis de càrrecs amb l'apartat d'història, però potser seria personalitzar-ho massa i està millor a part.

text: * Les sortides a l'estranger pot ser més dubtós, i més perquè cada cop són menys rares. Ara bé, quan una colla va a l'estranger s'esmenta a la premsa castellera més del que s'esmentaria una actuació normal del mateix nivell. De fet, diria que s'esmenten totes les sortides a l'estranger, sobretot si són una mica lluny.

text: No tenim cap article de qualitat sobre una colla castellera que ens pugui servir de model, i el que més s'hi assembla són un parell de clubs de futbol. Fent un paral·lelisme entre una colla castellera i un club de futbol, per la colla els primers castell són com els campionats de futbol, els caps de colla com els entrenadors, els presidents són els presidents i les sortides a l'estranger com les gires promocionals i els stages a fora.

text: El que sí que em sembla excessiu és posar tota la junta o tota la tècnica com s'ha fet de vegades amb algun article sobre una colla castellera.--Pere prlpz (disc.) 13:14, 6 abr 2012 (CEST)
replies: text: : No veig què aporta una llista cronològica de noms de persones sense article. No podem saber res més d'ells, posar el nom no aporta res a l'article (un altra cosa és que se citàs la seva contribució a la història del club). La llista de caps de colla és una informació que veuria lògica posar a la web de l'entitat, però que crec que no té lloc en un article enciclopèdic. La GEC no ho fa ni tan sols d'entitats grosses com el Barça i no veig què hi aporten aquestes llistes aquí. I sí, ja sé que no feim una enciclopèdia de paper, però és que se suposa que l'article ha de contenir la informació rellevant de l'entitat, no la seva estructura organitzativa interna.

text: : Respecte del paral·lelisme amb els clubs de futbol, seria cert si una colla castellera rebés tanta cobertura en fonts fiables com una club de futbol de primera línia. Però és que Castellers de la Vila de Gràcia no és comparable al Barça, ni tan sols al Sabadell FC, crec. Pau Cabot · Discussió 13:38, 6 abr 2012 (CEST)

text: Jo estic d'acord amb en Pere. Per exemple, els caps de colla i president són tant útils com la llista de càrrecs electes al llarg del temps en la història d'un poble. (pex. l'alcalde de fa 30 anys) Per mi personalment, em sembla informació útil i més si està referenciat. Sobre les sortides a l'estranger em semblen útils, encara que podrien encabir-se potser més a l'apartat història de l'entitat; són dades interessants en un esport que es desenvolupa només a Catalunya. (per exemple, és interessant quan algunes colles van al Japó a fer una exhibició.--KRLS , (disc.) 17:28, 6 abr 2012 (CEST)
replies: text: : L'enciclopedicitat o no d'una llista de màxims dirigents d'una entitat depèn de la importància d'aquesta, o més concretament, de la repercussió en fonts fiables que ha tengut aquesta entitat. No és el mateix la llista de rectors de la Universitat de Barcelona que la llista de caps d'agrupament de l'Agrupament Escolta Roland Philipps. Pau Cabot · Discussió 11:34, 7 abr 2012 (CEST)
replies: text: ::Aplico el consens (o la opinió majoritària) vigent d'acord amb aquest fil i recupero la taula de castells, que a més tenia referències a bona part dels castells, sobretot els darrers.

text: ::Sobre els presidents i cap de colla, veient que alguns canvis de cap de colla reben cobertura  sembla que la línia que separa els càrrecs que són com  rectors de la UB dels que són com els caps d'agrupament no passa gaire per sobre dels caps de les colles de nou.--Pere prlpz (disc.) 15:22, 16 març 2021 (CET)
replies: text: ::: Crec que la llista exhaustiva i cronològica de tots els castells d'una colla que s'ha recuperat, no és informació enciclopèdica. Aquest tipus d'informació només correspon a una estructura massa basada en una base de dades castellera. Això hauria de ser un article enciclopèdic basat sobretot en fonts secundàries que dubt que xerràs de la immensa llista de castells que fa semblar l'article un currículum. I afegesc que això és així no per casualitat: els propis membres de les colles feien aquesta feina de posar el currículum de la colla a la Viquipèdia. Pau Cabot · Discussió 17:24, 16 març 2021 (CET)
thread_title:  Informacions no enciclopèdiques 

message: Per quan en Rocafera actualitzi l'article amb el nou objectiu acomplert pels graciencs. Gràcia ja és de nou La Vanguardia.--KRLS , (disc.) 19:32, 11 nov 2013 (CET)
thread_title:  Font 

message: Les coordenades de la situació de la seu social dels Castellers de la Vila de Gràcia s'hauria d'ajustar.
Les coordenades actuals són 41.406185N, 2.156612E (carrer de l'Alzina, 11).
Jo he intentat fer el canvi, però no me n'he sortit. Rocafera, (disc.) 14:, 19 nov 2016 (CET)
replies: text: He canviat les coordenades per les del Carrer Alzina, 11.--KRLS , (disc.) 19:14, 20 nov 2016 (CET)
thread_title:  Coordenades